stanford-oval/wikipedia huggingface dataset:
אנדרי בלוך
קורות חיים > ראשית חייו ומלחמת העולם

בלוך נולד בעיר בזאנסון שבצרפת, להורים ממוצא אלזסי ויהודי. לאנדרי היה שני אחים קטנים בשם ג'ורג (בצרפתית Georges) והנרי. ג'ורג היה צעיר בכשנה מאנדרי, והם אף למדו באותו השנתון. את שניהם לימד המתמטיקאי הצרפתי ג'ורג ואלירון, שאמר על אנדרי "כבר מגיל צעיר אנדרי התעניין בתכונות מופשטות, אך לא היה דברן ולא טרח להתכונן לבחינותיו". בשנת 1912 עזבו שני האחים את בית הספר ועשו שנת אימונים אחת בצבא הצרפתי. בתום שירות זה, נכנסו השניים לאקול פוליטקניק שאז נמצא במרכז פריז. בשנת 1914, עם פרוץ מלחמת העולם הראשונה, נקראו שני האחים לשירות צבאי, ושניהם נפצעו במהלכו. אנדרי נלחם במשך כמה חודשים בעיר נאנסי, במיוחד במהלך הפצצות גרמניות כבדות. הוא נפל מעמדת תצפית, נפצע קשה ואושפז מספר פעמים, ולא חזר עוד אל החזית. אחיו ג'ורג נפצע ואיבד את הראייה באחת מעיניו, וגם הוא לא חזר אל הקרב ובשנת 1917 חזר ללימודיו באקול פוליטקניק.
קורות חיים > הרצח והאשפוז

בשבעה עשר בנובמבר 1917 רצח אנדרי בדקירה את אחיו ג'ורג, את דודו ואת דודתו במהלך ארוחה. לאחר מעשה הרצח יצא אנדרי אל הרחוב בצעקות, ונעצר ללא התנגדות. הוא אושפז בבית חולים פסיכיאטרי Charenton (אנ') בפרברי פריז.
הפסיכיאטר הנרי בארוק (אנ') תיאר את סדר יומו של בלוך: "בכל יום במשך 40 שנה בלוך ישב ליד שולחן במסדרון קטן בסמוך לחדרו, ולעולם לא נע ממקומו, רק כאשר נקרא לארוחות ולשינה. הוא העביר את הזמן בכתיבת סימנים מתמטיים על פיסות נייר שקיבל, ובקריאת ספרים מתמטיים ברמה גבוהה ביותר. בניגוד למטופלים אחרים, בלוך מעולם לא שש לקבל יותר חופש והיה שמח בחלקו." בארוק גם העיד שעיסוקו הנוסף (ואולי היחיד) של בלוך היה שחמט.
מאוחר יותר טען בלוך שראה ברצח כשליחות ברצף לוגי מתמטי; הוא טען שהיו נוספים במשפחתו מצד אמו שחלו במחלות נפש, ובאותה ארוחה הוא התחיל את העבודה ההכרחית שלא הצליח לסיים. בארוק טען שבלוך חלה ברציונליזם חולני (morbid rationalism).
קורות חיים > עיסוקו במתמטיקה

בלוך הגיע לכל הישגיו ופרסם את כל מאמריו המתמטיים במהלך אשפוזו ב-Charenton. באשר לשאלה כיצד הצליח אדם באשפוז ללמוד מתמטיקה ברמה כה גבוה ולתרום תרומה כה רבה, בלוך רכש את הידע שלו ממספר ספרים שקרא במהלך אשפוזו; הוא היה מנוי לכתב העת הצרפתי Bulletin des Sciences Mathématiques. הוא אף היה בקשר ועבד עם מספר מתמטיקאים, ביניהם ג'ורג ואלירון, ג'ורג' פוליה, ז'אק אדמר, שולם מנדלברוט, אנרי קרטן ואחרים. אדמר אף נפגש עם בלוך בבית החולים. גם מנדלבורט התיידד עם בלוך ונפגש עמו מספר פעמים.
במהלך מלחמת העולם השנייה פרסם בלוך את כתביו תחת שמות עט שונים, כמו René Binaud ו-Marcel Segond, זאת כדי לא למשוך את תשומת לבם של הנאצים.
פוליה אמר על בלוך כי היה לו תחביב לרשום על כל כתביו את התאריך האחד באפריל, ללא קשר למועד כתיבתם.
זמן קצר לפני מותו, קיבל בלוך את פרס בקרל. בלוך נפטר בפריז מסרטן הדם בשנת 1948, לאחר שהועבר לפריז לניתוח.
תרומותו למתמטיקה

בלוך תרם למספר תחומים מרכזיים במתמטיקה, בראשם לאנליזה מרוכבת, אך גם לתורת המספרים, גאומטריה וקינמטיקה.
בשנת 1925 הוכיח את משפט בלוך, ועל שמו נקרא גם קבוע בלוך, שערכו לא ידוע עד היום. גם מרחב בלוך(אנ') נקרא על שמו.
בלוך גם הטביע את עקרון בלוך(אנ'): זהו עיקרון בפילוסופיה של המתמטיקה הטוען כי ניתן להסיק כל טענה על תהליך אינסופי באופן כמעט מיידי בעזרת טענה במונחים סופיים. למשל, על פי העיקרון משפט ואלירון מתאים למשפט בלוך, ומשפט פיקארד הגדול מתאים למשפט שוטקי.
הרעיונות של בלוך תרמו למחקר של עקומות הולומורפיות. בלוך ניסח משפט חשוב על עקומות הולומרפיות, שבמידה מסוימת היווה טענה שהכלילה באופן מרחיק לכת את משפט פיקארד הגדול. בלוך לא סיפק את הפרטים המלאים של ההוכחה (והכיר בכך), ועל כן מאוחר יותר נקראה הטענה השערת בלוך. היא הוכחה על ידי מתמטיקאים שונים בשנות ה-70 וה-80. המחקר בנושא הוביל לצמיחה בתחום העקומות ההולומורפיות ביריעות אבליות(אנ').
ראו גם

משפט בלוך וקבוע בלוך
מרחב בלוך
עקרון בלוך
השערת בלוך
לקריאה נוספת

O'Connor, John J.; Robertson, Edmund F. (December 1996), "Andre Bloch", MacTutor History of Mathematics archive, University of St Andrews.
אליאס שאער

אליאס אמיליאן שאער (בערבית: إلياس إميليان شاعر; בכתיב לטיני Ilias Chair; נולד ב-30 באוקטובר 1997 באנטוורפן שבבלגיה) הוא כדורגלן מרוקאי-בלגי המשחק בעמדת הקשר ההתקפי בקבוצת קווינס פארק ריינג'רס מהפוטבול ליג צ'מפיונשיפ ובנבחרת מרוקו.
קריירת מועדונים

שאער גדל במחלקות הנוער של קלאב ברוז' ולירסה, ובאקדמיית JMG. הוא ערך שתי הופעות ליגה במדי הקבוצה הבוגרת של לירסה במסגרת ליגת המשנה הבלגית.
ב-31 בינואר 2017 חתם שאער בקווינס פארק ריינג'רס מהפוטבול ליג צ'מפיונשיפ.
ב-31 בינואר 2019 הושאל שאער למשך חצי עונה לסטיבנאייג' מהפוטבול ליג השנייה. הוא ערך 16 הופעות ליגה במדי המועדון, בהן הבקיע שישה שערים.
קריירה בינלאומית

ב-8 ביוני 2021 ערך שאער את הופעת הבכורה שלו בנבחרת מרוקו, בניצחון 1-0 על נבחרת גאנה במשחק ידידות. ב-6 באוקטובר הבקיע את שער הבכורה שלו בנבחרת, בניצחון 5-0 על נבחרת גינאה ביסאו במסגרת מוקדמות מונדיאל 2022.
ב-23 בדצמבר 2021 נכלל שאער בסגל נבחרת מרוקו לקראת טורניר גביע אפריקה לאומות 2021 בשנת 2022. הוא ערך הופעה אחת בטורניר.
נכלל בסגל נבחרת מרוקו לטורניר מונדיאל 2022.
חיים אישיים

שאער הוא בעל אזרחות כפולה: בלגית ומרוקאית. הוא נולד באנטוורפן, לאב ממוצא מרוקאי ולאם בלגית ממוצא פולני.
הוא נשוי ואב לבן. בשנת 2024 נדון למאסר לאחר שפגע באדם אחר, בקטטה אלימה שבה השתתף. קבוצתו שחררה אותו מהחוזה אך מסרה הודעה כי היא עומדת לצידו
הערות שוליים

↑  Under-23s add Belgian attacker to ranks באתר הרשמי של קווינס פארק ריינג'רס, 31 בינואר 2017 (באנגלית)
↑  Ilias Chair joins Stevenage on loan באתר הרשמי של קווינס פארק ריינג'רס, 31 בינואר 2019 (באנגלית)
↑  Vahid Halilhodzic reveals final list of players for CAN 2022 באתר Hespress, ‏ 23 בדצמבר 2021 (באנגלית)
↑  لائحة المنتخب الوطني المشاركة في نهائيات كأس العالم قطر 2022 באתר הרשמי של פדרציית הכדורגל המרוקאית המלכותית, 10 בנובמבר 2022 (בערבית)
↑  מידע באתר של קבוצת קווינס פארק (באנגלית)
↑  ‏מהמונדיאל לכלא: שחקן נבחרת מרוקו הואשם שהלם בסלע על ראש נהג משאית, באתר ספורט1, 24 בפברואר 2024
↑  [קאלום וורלי, QPR release statement on Ilias Chair after player sentenced to prison for assault on truck driver, באתר TalkSport, 23 בפברואר 2024 (באנגלית)
| נבחרת מרוקו – גביע אפריקה לאומות 2021 |
| --- | --- | --- |
|  1 בונו •  2 חכימי •  3 מאסינא •  4 אמראבט •  5 אגרד •  6 סאיס •  7 לוזא •  8 אונאחי •  9 אל-כעבי •  10 אל-חדאדי •   11 פג'ר •  12 מוחמדי • 13 שאער •  14 אבוח'לאל • 15 אמלאח • 16 ברקוק • 17 בופאל • 18 שאכלא • 19 א-נסירי • 20 עלכוש • 21 אל-כרוואני • 22 א-תגנאותי • 23 ר. מאי • 24 ס. מאי • 25 א-שיבי • 26 באנון • 27 רחימי • 28 טיסודאלי • מאמן: חלילהודז'יץ' |  1 בונו •  2 חכימי •  3 מאסינא •  4 אמראבט •  5 אגרד •  6 סאיס •  7 לוזא •  8 אונאחי •  9 אל-כעבי •  10 אל-חדאדי •   11 פג'ר •  12 מוחמדי • 13 שאער •  14 אבוח'לאל • 15 אמלאח • 16 ברקוק • 17 בופאל • 18 שאכלא • 19 א-נסירי • 20 עלכוש • 21 אל-כרוואני • 22 א-תגנאותי • 23 ר. מאי • 24 ס. מאי • 25 א-שיבי • 26 באנון • 27 רחימי • 28 טיסודאלי • מאמן: חלילהודז'יץ' | מרוקו |
| נבחרת מרוקו – מונדיאל 2022 (מקום רביעי) |
| --- | --- | --- |
|  1 בונו •  2 חכימי •  3 מזראווי •  4 אמראבט •  5 אגרד •  6 סאיס •  7 זיאש •  8 אונאחי •  9 חמדאללה •  10 א-זרורי •   11 סאבירי •  12 מוחמדי • 13 שאער •  14 אבוח'לאל • 15 אמלאח • 16 א-זלזולי • 17 בופאל • 18 אל-יאמיק • 19 א-נסירי • 20 דארי • 21 שדירה • 22 א-תגנאותי • 23 אל-ח'נוס • 24 באנון • 25 עטיית אללה • 26 ג'בראן • מאמן: רגראגי |  1 בונו •  2 חכימי •  3 מזראווי •  4 אמראבט •  5 אגרד •  6 סאיס •  7 זיאש •  8 אונאחי •  9 חמדאללה •  10 א-זרורי •   11 סאבירי •  12 מוחמדי • 13 שאער •  14 אבוח'לאל • 15 אמלאח • 16 א-זלזולי • 17 בופאל • 18 אל-יאמיק • 19 א-נסירי • 20 דארי • 21 שדירה • 22 א-תגנאותי • 23 אל-ח'נוס • 24 באנון • 25 עטיית אללה • 26 ג'בראן • מאמן: רגראגי | מרוקו |
אנדרס לונדין

| --- | --- |

 לידה:  8 בספטמבר 1958 (בן 66) סטוקהולם, שוודיה 
 מדינה:  שוודיה 
 www.anderslundin.se
 
אנדרס לונדין (בשוודית: Anders Lundin; נולד ב-1958) הוא מנחה טלוויזיה וקומיקאי שוודי, ממוצא יהודי 
.
לונדין נולד בסטוקהולם, הוא עבד כמורה להיסטוריה וגאוגרפיה לפני שהחל ללמוד באקדמיה לדרמה.
ב-1987 הופיע לראשונה בסרט בקולנוע ולאחר מכן הנחה תוכנית לילדים בטלוויזיה.
ב-1997 החל להנחות את תוכנית המציאות Expedition: Robinson שעליה מבוססת התוכנית הישרדות.
ב-1999 הנחה את תחרות המלודיפסטיבלן ובשנה לאחר מכן הנחה את תחרות האירוויזיון שנערכה בשוודיה.
מ-2004 ועד 2010 הגיש את תוכנית המוזיקה "Allsång på Skansen".
הערות שוליים

↑  EJC, June 18, 2018, "Top Swedish politician reported for claiming Jews are not Swedes": "Anders Lundin, whose grandfather was imprisoned in the Nazi Theresienstadt concentration camp in the Czech Republic, told the Aftonbladet newspaper that he had reported Söder for hate crimes."
| --- | --- |
בקרת זהויות :  MusicBrainz: 80174934-1a85-46b1-8f8c-10e850ab7aec  VIAF: 8479154260582424480004   WorldCat (עם VIAF): 8479154260582424480004 
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
אליפות העולם בלקרוס 2018

| --- | --- |
 ענף:  לקרוס 
 תקופת התחרות:  11 ביולי 2018 – 21 ביולי 2018 (11 ימים) 
 מספר תחרות:  13 
 מספר מתמודדים:  46 
 עיר מארחת:  נתניה 
 worldlacrosse2018.com
 
אליפות העולם בלקרוס 2018 היא האליפות ה-13 בלקרוס שדה לגברים, המאורגנת על ידי איגוד הלקרוס הבינלאומי (The Federation of International Lacrosse - FIL). האליפות נערכה בין ה-12 ל-21 ביולי 2018 בנתניה.
הטורניר היה אמור להיערך במנצ'סטר אנגליה (שאירחה בעבר את הטורניר ב-2010), אך היא פרשה מהאירוח במאי 2017. נתניה זכתה לארח את האליפות. הייתה זו הפעם הראשונה שהטורניר נערך במדינה שאינה דוברת אנגלית והוא אינו באחת מ-4 הארצות שאירחו בעבר, 3 פעמים כל אחת: אוסטרליה, אנגליה, ארצות הברית וקנדה.
אלופת העולם לשנת 2018 היא נבחרת ארצות הברית (ארצות הברית) שזו הזכייה העשירית שלה באליפות העולם בענף.
האירוע

ב-12 ביולי נערך טקס הפתיחה באצטדיון נתניה וכן שני משחקי הפתיחה, ישראל נגד ג'מייקה (11 - 3) וארצות הברית נגד אירוקוי (17 - 9). יתר המשחקים של הטורניר נערכו, פרט למשחק הגמר, במגרשי הדשא מכון וינגייט שבנתניה. ב-21 נערך משחק הגמר בין ארצות הברית לקנדה (9 - 8). בסך הכל התקיימו במהלך הטורניר 170 משחקים.
האירוע > המדינות המשתתפות

46 נבחרות מרחבי העולם השתתפו באליפות. הנבחרות חולקו ל-14 קבוצות במרץ 2018.
אוגנדה אוגנדה
אוסטריה אוסטריה
אוסטרליה אוסטרליה
איטליה איטליה
אירוקוי
אירלנד אירלנד
אנגליה אנגליה
ארגנטינה ארגנטינה
ארצות הברית ארצות הברית
בלגיה בלגיה
ברמודה ברמודה
ג'מייקה ג'מייקה
גרמניה גרמניה
דנמרק דנמרק
הולנד הולנד
הונג קונג הונג קונג
הונגריה הונגריה
הפיליפינים הפיליפינים
הרפובליקה העממית של סין הרפובליקה העממית של סין
ויילס ויילס
טאיוואן טאיוואן
טורקיה טורקיה
יוון יוון
יפן יפן
ישראל ישראל
לוקסמבורג לוקסמבורג
לטביה לטביה
מקסיקו מקסיקו
נורווגיה נורווגיה
ניו זילנד ניו זילנד
סלובקיה סלובקיה
ספרד ספרד
סקוטלנד סקוטלנד
פוארטו ריקו פוארטו ריקו
פולין פולין
פינלנד פינלנד
פרו פרו
צ'כיה צ'כיה
צרפת צרפת
קולומביה קולומביה
קוריאה הדרומית קוריאה הדרומית
קנדה קנדה
קרואטיה קרואטיה
רוסיה רוסיה
שוודיה שוודיה
שווייץ שווייץ
האירוע > לוח זמנים

יום רביעי, 11 ביולי - משחק הפתיחה (הונג קונג נגד לוקסמבורג)
יום חמישי, 12 ביולי - טקס הפתיחה (ישראל נגד ג'מייקה)
יום שישי, 13 ביולי עד יום שלישי, 17 ביולי - משחקי הבתים ומשחקי השלבים
יום רביעי, 18 ביולי - שלב רבע גמר
יום חמישי, 19 ביולי - שלב חצי הגמר
יום שישי, 20 ביולי - משחק על מדליית הארד ומשחקי הדירוג הסופי עד למקום 46
יום שבת, 21 ביולי - משחק על מדליית הזהב
שלב בתים ראשון > בית כחול

| נבחרת | מש' | ניצחונות | הפסדים | שערי זכות | שערי חובה | הפרש | המשך |
| --- | --- | --- | --- | --- | --- | --- | --- |
| ארצות הברית ארצות הברית | 5 | 5 | 0 | 84 | 24 | +60 | עלתה לחצי גמר |
| קנדה קנדה | 5 | 4 | 1 | 67 | 32 | +35 | עלתה לחצי גמר |
|  אירוקוי | 5 | 3 | 2 | 62 | 50 | +12 | עלתה לרבע גמר |
| אוסטרליה אוסטרליה | 5 | 2 | 3 | 42 | 60 | -18 | עלתה לרבע גמר |
| אנגליה אנגליה | 5 | 1 | 4 | 32 | 64 | -32 | שלב שני עליון |
| סקוטלנד סקוטלנד | 5 | 0 | 5 | 26 | 83 | -57 | שלב שני עליון |
שלב בתים ראשון > בית כחול > תוצאות המשחקים

| תאריך | מדינה | תוצאה | מדינה | שערים לפי רבעים |
| --- | --- | --- | --- | --- |
| 12 ביולי | ארצות הברית ארצות הברית | 17 - 9 |  אירוקוי | (4 - 5, 1 - 2, 7 - 1, 5 - 1) |
| 13 ביולי | סקוטלנד סקוטלנד | 6 - 18 | אוסטרליה אוסטרליה | (1 - 3, 2 - 4, 1 - 5, 2 - 6) |
| 13 ביולי | קנדה קנדה | 12 - 6 | אנגליה אנגליה | (3 - 0, 4 - 2, 3 - 1, 2 - 3) |
| 14 ביולי | אוסטרליה אוסטרליה | 1 - 19 | ארצות הברית ארצות הברית | (0 - 5, 0 - 7, 1 - 2, 0 - 5) |
| 14 ביולי | קנדה קנדה | 22 - 3 | סקוטלנד סקוטלנד | (8 - 0, 7 - 0, 2 - 0, 5 - 3) |
| 14 ביולי |  אירוקוי | 18 - 7 | אנגליה אנגליה | (5 - 3, 7 - 1, 2 - 1, 4 - 2) |
| 15 ביולי | סקוטלנד סקוטלנד | 8 - 11 | אנגליה אנגליה | (1 - 4, 2 - 3, 3 - 3, 2 - 1) |
| 15 ביולי | ארצות הברית ארצות הברית | 11 - 10 | קנדה קנדה | (2 - 0, 4 - 4, 2 - 2, 3 - 4) |
| 15 ביולי |  אירוקוי | 16 - 9 | אוסטרליה אוסטרליה | (4 - 4, 3 - 3, 5 - 1, 4 - 1) |
| 16 ביולי | אנגליה אנגליה | 6 - 7 | אוסטרליה אוסטרליה | (0 - 1, 3 - 1, 3 - 3, 0 - 2) |
| 16 ביולי | קנדה קנדה | 10 - 5 |  אירוקוי | (3 - 0, 2 - 2, 3 - 1, 2 - 2) |
| 16 ביולי | ארצות הברית ארצות הברית | 18 - 2 | סקוטלנד סקוטלנד | (5 - 0, 4 - 1, 5 - 1, 4 - 0) |
| 17 ביולי | אוסטרליה אוסטרליה | 7 - 13 | קנדה קנדה | (2 - 4, 3 - 3, 0 - 4, 2 - 2) |
| 17 ביולי | אנגליה אנגליה | 2 - 19 | ארצות הברית ארצות הברית | (1 - 3, 0 - 4, 1 - 6, 0 - 6) |
| 17 ביולי | סקוטלנד סקוטלנד | 7 - 14 |  אירוקוי | (3 - 3, 2 - 5, 1 - 2, 1 - 4) |
שלב בתים ראשון > בית אדום

| נבחרת | מש' | ניצחונות | הפסדים | שערי זכות | שערי חובה | הפרש | המשך |
| --- | --- | --- | --- | --- | --- | --- | --- |
| ישראל ישראל | 2 | 2 | 0 | 30 | 5 | +25 | שלב שני עליון |
| ג'מייקה ג'מייקה | 2 | 1 | 1 | 20 | 18 | +2 | שלב שני אמצעי |
| רוסיה רוסיה | 2 | 0 | 2 | 9 | 36 | -27 | שלב שני תחתון |
שלב בתים ראשון > בית אדום > תוצאות המשחקים

| תאריך | מדינה | תוצאה | מדינה | שערים לפי רבעים |
| --- | --- | --- | --- | --- |
| 12 ביולי | ישראל ישראל | 11 - 3 | ג'מייקה ג'מייקה | (1 - 1, 4 - 1, 4 - 1, 2 - 0) |
| 13 ביולי | ג'מייקה ג'מייקה | 17 - 7 | רוסיה רוסיה | (5 - 2, 2 - 2, 5 - 0, 5 - 3) |
| 14 ביולי | רוסיה רוסיה | 2 - 19 | ישראל ישראל | (2 - 6, 0 - 6, 0 - 3, 0 - 4) |
שלב בתים ראשון > בית לבן

| נבחרת | מש' | ניצחונות | הפסדים | שערי זכות | שערי חובה | הפרש | המשך |
| --- | --- | --- | --- | --- | --- | --- | --- |
| יפן יפן | 2 | 2 | 0 | 42 | 6 | +36 | שלב שני עליון |
| נורווגיה נורווגיה | 2 | 1 | 1 | 17 | 30 | -13 | שלב שני עליון |
| הולנד הולנד | 2 | 0 | 2 | 9 | 32 | -23 | שלב שני אמצעי |
שלבי ההכרעה > סיכום > מקומות 1 עד 4

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר   18 ביולי | רבע גמר   18 ביולי |  |  | חצי גמר   19 ביולי | חצי גמר   19 ביולי |  |  | משחק על מדליית הזהב   21 ביולי | משחק על מדליית הזהב   21 ביולי |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |  ישראל ישראל |  6 |   |   |  |  |   |   |  |  |
|  |  ישראל ישראל |  6 |   |   |  |  |   |   |  |  |
|  |  אוסטרליה אוסטרליה |  9 |   |   |  |  |   |   |  |  |
|  |  אוסטרליה אוסטרליה |  9 |   |   |  ארצות הברית ארצות הברית |  14 |   |   |  |  |
|  |  |  |   |   |  ארצות הברית ארצות הברית |  14 |   |   |  |  |
|  |  |  |   |   |  אוסטרליה אוסטרליה |  5 |   |   |  |  |
|  |   |   |   |   |  אוסטרליה אוסטרליה |  5 |   |   |  |  |
|  |   |   |   |   |  |  |   |   |  |  |
|  |   |   |   |   |  |  |   |   |  |  |
|  |   |   |   |   |  |  |   |   |  ארצות הברית ארצות הברית |  9 |
|  |  |  |   |   |  |  |   |   |  ארצות הברית ארצות הברית |  9 |
|  |  |  |   |   |  |  |   |   |  קנדה קנדה |  8 |
|  |  פוארטו ריקו פוארטו ריקו |  7 |   |   |  |  |   |   |  קנדה קנדה |  8 |
|  |  פוארטו ריקו פוארטו ריקו |  7 |   |   |  |  |   |   |  |  |
|  |   אירוקוי |  14 |   |   |  |  |   |   | משחק על מדליית הארד   20 ביולי | משחק על מדליית הארד   20 ביולי |
|  |   אירוקוי |  14 |   |   |  קנדה קנדה |  15 |   |   | משחק על מדליית הארד   20 ביולי | משחק על מדליית הארד   20 ביולי |
|  |  |  |   |   |  קנדה קנדה |  15 |   |   |   |   |
|  |  |  |   |   |   אירוקוי |  4 |   |   |   |   |
|  |   |   |   |   |   אירוקוי |  4 |   |   |   אירוקוי |  14 |
|  |   |   |   |   |  |  |   |   |   אירוקוי |  14 |
|  |   |   |   |   |  |  |   |   |  אוסטרליה אוסטרליה |  12 |
|  |   |   |   |   |  |  |   |   |  אוסטרליה אוסטרליה |  12 |
שלבי ההכרעה > סיכום > מקומות 5 עד 8

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | סיכום שלב שני   18 ביולי | סיכום שלב שני   18 ביולי |  |  | משחק על מקומות 5 - 8   19 ביולי | משחק על מקומות 5 - 8   19 ביולי |  |  | משחק על מקום 5   20 ביולי | משחק על מקום 5   20 ביולי |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |  יפן יפן |  11 |   |   |  |  |   |   |  |  |
|  |  יפן יפן |  11 |   |   |  |  |   |   |  |  |
|  |  סקוטלנד סקוטלנד |  7 |   |   |  |  |   |   |  |  |
|  |  סקוטלנד סקוטלנד |  7 |   |   |  ישראל ישראל |  9 |   |   |  |  |
|  |  |  |   |   |  ישראל ישראל |  9 |   |   |  |  |
|  |  |  |   |   |  יפן יפן |  10 |   |   |  |  |
|  |   |   |   |   |  יפן יפן |  10 |   |   |  |  |
|  |   |   |   |   |  |  |   |   |  |  |
|  |   |   |   |   |  |  |   |   |  |  |
|  |   |   |   |   |  |  |   |   |  יפן יפן |  9 |
|  |  |  |   |   |  |  |   |   |  יפן יפן |  9 |
|  |  |  |   |   |  |  |   |   |  אנגליה אנגליה |  11 |
|  |  אירלנד אירלנד |  10 |   |   |  |  |   |   |  אנגליה אנגליה |  11 |
|  |  אירלנד אירלנד |  10 |   |   |  |  |   |   |  |  |
|  |  אנגליה אנגליה |  11 |   |   |  |  |   |   | משחק על מקום 7   20 ביולי | משחק על מקום 7   20 ביולי |
|  |  אנגליה אנגליה |  11 |   |   |  פוארטו ריקו פוארטו ריקו |  4 |   |   | משחק על מקום 7   20 ביולי | משחק על מקום 7   20 ביולי |
|  |  |  |   |   |  פוארטו ריקו פוארטו ריקו |  4 |   |   |   |   |
|  |  |  |   |   |  אנגליה אנגליה |  11 |   |   |   |   |
|  |   |   |   |   |  אנגליה אנגליה |  11 |   |   |  ישראל ישראל |  12 |
|  |   |   |   |   |  |  |   |   |  ישראל ישראל |  12 |
|  |   |   |   |   |  |  |   |   |  פוארטו ריקו פוארטו ריקו |  1 |
|  |   |   |   |   |  |  |   |   |  פוארטו ריקו פוארטו ריקו |  1 |
דירוג סופי

| מיקום | מדינה | בית מוקדם | מספר משחקים | ניצחונות | הפסדים | שערי זכות | שערי חובה | הפרש |
| --- | --- | --- | --- | --- | --- | --- | --- | --- |
|  | ארצות הברית ארצות הברית | 1 | 7 | 7 | 0 | 107 | 37 | +70 |
|  | קנדה קנדה | 2 | 7 | 5 | 2 | 90 | 45 | +45 |
|  |  אירוקוי | 3 | 8 | 5 | 3 | 94 | 84 | +10 |
| 4 | אוסטרליה אוסטרליה | 4 | 8 | 3 | 5 | 68 | 94 | -26 |
| 5 | אנגליה אנגליה | 5 | 8 | 4 | 4 | 65 | 87 | -22 |
| 6 | יפן יפן | 1 | 7 | 5 | 2 | 96 | 52 | +44 |
| 7 | ישראל ישראל | 1 | 7 | 5 | 2 | 84 | 37 | +47 |
| 8 | פוארטו ריקו פוארטו ריקו | 1 | 8 | 5 | 3 | 87 | 63 | +24 |
| 9 | גרמניה גרמניה | 1 | 7 | 6 | 1 | 89 | 44 | +45 |
| 10 | הפיליפינים הפיליפינים | 1 | 7 | 5 | 2 | 70 | 51 | +19 |
| 11 | סקוטלנד סקוטלנד | 6 | 8 | 1 | 7 | 53 | 116 | -63 |
| 12 | אירלנד אירלנד | 1 | 8 | 4 | 4 | 88 | 75 | +13 |
| 13 | ג'מייקה ג'מייקה | 2 | 8 | 7 | 1 | 90 | 51 | +39 |
| 14 | ויילס ויילס | 2 | 8 | 6 | 2 | 79 | 54 | +25 |
| 15 | פינלנד פינלנד | 1 |  |  |  |  |  |  |
| 16 | איטליה איטליה | 1 |  |  |  |  |  |  |
| 17 | נורווגיה נורווגיה | 2 |  |  |  |  |  |  |
| 18 | לטביה לטביה | 1 |  |  |  |  |  |  |
| 19 | יוון יוון | 2 |  |  |  |  |  |  |
| 20 | שווייץ שווייץ | 1 |  |  |  |  |  |  |
| 21 | ניו זילנד ניו זילנד | 1 |  |  |  |  |  |  |
| 22 | הולנד הולנד | 3 |  |  |  |  |  |  |
| 23 | סלובקיה סלובקיה | 2 |  |  |  |  |  |  |
| 24 | אוסטריה אוסטריה | 2 |  |  |  |  |  |  |
| 25 | שוודיה שוודיה | 1 |  |  |  |  |  |  |
| 26 | צ'כיה צ'כיה | 2 |  |  |  |  |  |  |
| 27 | הונג קונג הונג קונג | 1 |  |  |  |  |  |  |
| 28 | הונגריה הונגריה | 3 |  |  |  |  |  |  |
| 29 | ארגנטינה ארגנטינה | 2 |  |  |  |  |  |  |
| 30 | בלגיה בלגיה | 3 |  |  |  |  |  |  |
| 31 | ספרד ספרד | 2 |  |  |  |  |  |  |
| 32 | פולין פולין | 2 |  |  |  |  |  |  |
| 33 | צרפת צרפת | 2 |  |  |  |  |  |  |
| 34 | דנמרק דנמרק | 2 |  |  |  |  |  |  |
| 35 | קוריאה הדרומית קוריאה הדרומית | 3 |  |  |  |  |  |  |
| 36 | רוסיה רוסיה | 3 | 7 | 2 | 5 | 78 | 89 | -11 |
| 37 | ברמודה ברמודה | 3 | 8 | 5 | 3 | 75 | 49 | +26 |
| 38 | מקסיקו מקסיקו | 3 |  |  |  |  |  |  |
| 39 | פרו פרו | 2 |  |  |  |  |  |  |
| 40 | אוגנדה אוגנדה | 3 |  |  |  |  |  |  |
| 41 | טאיוואן טאיוואן | 3 |  |  |  |  |  |  |
| 42 | הרפובליקה העממית של סין הרפובליקה העממית של סין | 3 |  |  |  |  |  |  |
| 43 | טורקיה טורקיה | 3 |  |  |  |  |  |  |
| 44 | קרואטיה קרואטיה | 3 |  |  |  |  |  |  |
| 45 | קולומביה קולומביה | 3 | 6 | 1 | 5 | 46 | 86 | -40 |
| 46 | לוקסמבורג לוקסמבורג | 4 | 7 | 0 | 7 | 30 | 98 | -68 |
הערות שוליים

1 2  נערך באצטדיון נתניה
אלכסנדר ברזל

| --- | --- |

 לידה:  17 בספטמבר 1921 בודפשט, ממלכת הונגריה 
 פטירה:  29 ביוני 2005 (בגיל 83) כפר החורש, ישראל 
 שם לידה:  Vas Alexander 
 מקום קבורה:  בית קברות כפר החורש 
 מקום לימודים:  אוניברסיטת תל אביב, אוניברסיטת גתה בפרנקפורט 
 מוסדות:  הטכניון – מכון טכנולוגי לישראל  אוניברסיטת חיפה 
 תחומי עניין:  פילוסופיה, פילוסופיה יהודית, קיבוץ 
 עיסוק:  מחנך, היסטוריון 
 מדינה:  ישראל 
 
אלכסנדר (אלכס) בַּרְזֵל (וַאש) (17 בספטמבר 1921, בודפשט, הונגריה – 29 ביוני 2005, כ"ב בסיוון תשס"ה, כפר החורש) היה פילוסוף ואיש חינוך ישראלי, חוקר מחשבת היהדות, פרופסור אמריטוס באוניברסיטת חיפה וראש המחלקה ללימודים הומניסטיים ואמנויות בטכניון. ממייסדי קיבוץ כפר החורש, בו חי עד מותו.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ברזל נולד בשם אלכסנדר וַאש (בהונגרית: Vas Alexander) בשנת 1921 בבודפשט בירת הונגריה, בנם של אירמה ואוסקר ואש. בסתיו 1926 נולד אחיו הצעיר, טומי (לימים אמנון). ב-1939 הצטרף לתנועת הנוער הציונית "מכבי הצעיר" (מ-1941 "גורדוניה – מכבי הצעיר"), וסייע בקליטתם של חברי התנועה שהגיעו לעיר כפליטים מסלובקיה בעקבות מלחמת העולם השנייה.
בחודש אוקטובר 1942 נשלח למחנות שירות העבודה (עבודות כפייה לגברים יהודים עבור הצבא ההונגרי) עבודה. ביוני 1944 הצליח להימלט, והצטרף לפעילות המחתרתית של תנועתו. בסוף אותו חודש עזב את הונגריה ב"רכבת ההצלה" של ועדת העזרה וההצלה, שבמקום להגיע למדינה נייטרלית, הגיעה למחנה הריכוז בֶּרגֶן-בֶּלזֶן שבצפון גרמניה.
באותה שנה נישא לשושנה שטיינֶר, אף היא חברת "מכבי הצעיר" ומחתרת תנועות הנוער הציוניות בהונגריה, בתם של רנֶה לבית קוּפְלֶר וליאו שטיינר, סוחר תבואות בן העיירה גלנטה (Galanta).‏ ברזל ואשתו שרדו את השואה, וכך גם הוריו ואחִיו. ובשנת 1945 עלה עם אשתו לארץ ישראל. הוא עִברת את שמו ל"ברזל" (כפירוש שמו ההונגרי). בשנת 1947, לאחר שעברו הכשרה של הגרעין, היו השניים ממקימי קיבוץ צאלים, וב-1948 עלו עם כל הגרעין לשקם את קיבוץ כפר החורש, שננטש בעקבות מצור ממושך במלחמת העצמאות. בקיץ 1949 עלו לישראל אחיו ואשתו, והצטרפו גם הם לכפר החורש. בקיבוץ עבד ברזל בחקלאות, ניהל את בית ההבראה וכיהן פעמיים כגזבר. משנת 1952 ועד 1954 כיהן כמזכיר תנועת הנוער העובד מטעם מפא"י.
בהמשך קיבל תואר שני בפילוסופיה מאוניברסיטת תל אביב, ובשנת 1973 קיבל תואר דוקטור מאוניברסיטת פרנקפורט ב-1973; הדיסרטציה הייתה בנושא "מושג ה'עבודה' בפילוסופיה בת-זמננו" (Der Begriff "Arbeit" in der Philosophie der Gegenwart).
משנת 1964 הרצה באוניברסיטאות תל אביב וחיפה ובמכללה האקדמית לחינוך של התנועה הקיבוצית, אורנים. בשנת 1980 התמנה כראש המחלקה ללימודים הומניסטיים ואמנויות בטכניון. בהמשך התמנה כפרופסור באוניברסיטת חיפה.
אלכסנדר ברזל נפטר בקיץ 2005, כחודשיים וחצי לאחר מות אחיו. בן 83 במותו.הוא הובא למנוחות בקיבוצו כפר החורש .
בנו, ד"ר גבי ברזל, הוא מרצה לקולנוע במכללת אורנים. אשתו של גבי, פרופ' נעימה ברזל, היא חוקרת השואה, זיכרון השואה והוראתה, ומרצה במכללת אורנים.
ספריו

השיחה הגדולה: מסות על תרבות וספרות, מרחביה ותל אביב: ספרית פועלים ('דעת זמננו'), תשל"א 1971.
ערכים, אדם, עולם, תל אביב : עם עובד – תרבות וחינוך (ספרית מן המוקד), תשל"ו.
משמעות וצורה, תל אביב: צ'ריקובר (גמא: ספרי מדע ומחקר), 1976.
להיות יהודי: על זהות ועל השקפת עולם, תל אביב: הקיבוץ המאוחד, תשל"ח.
הגשמת הסוציאליזם: מערך לימוד והדרכה, קריית טבעון: אוניברסיטת חיפה – בית הספר לחינוך של התנועה הקיבוצית, אורנים – המכון להוראת המדעים ולשיפור דרכי ההוראה ע"ש י. מסינגר, 1980. (מהדורה ניסיונית)
מידות היחד: עיונים בזיקות היחס מן היחיד ועד לעדה השיתופית, תל אביב: עם עובד, תשמ"ד 1984.
על מבנה היהדות; ערך: צבי קרניאל, תל אביב: ספרית פועלים, תשנ"ד 1994.
מצע ומצב: עיונים בתפיסת הטבע במחשבה היהודית; עורך הספר: אלכס זהבי, תל אביב: הקיבוץ המאוחד (ספריית הילל בן חיים), תשס"ד 2004.
Der Begriff "Arbeit" in der Philosophie der Gegenwart, Bern: Herbert Lang; Frankfurt: Peter Lang (Europäische Hochschulschriften. Reihe XX, Philosophie), 1973. (בגרמנית)
ספריו > בעריכתו

הנציבות העולמית לסביבה ולפיתוח, עתידנו המשותף: אקולוגיה ועולם המחר – הנציבות העולמית של האו"ם לסביבה ולפיתוח; עריכה ומבוא: אלכסנדר ברזל; מאנגלית: רחל וזאב אשכולות, חיפה: הטכניון–מכון טכנולוגי לישראל – עקד מוסד שמואל נאמן, 1990.
אלכסנדר ברזל (עורך), חלומות ומאבקים: תולדות תנועת גורדוניה – מכבי הצעיר בהונגריה: 1938–1950, קיבוץ דליה: מערכת, תש"ס 2000.
Eugen Jeno Kolb, Bergen-Belsen Tagebuch; herausgegeben von Shoshanna Hasson-Kolb, Alexander Barzel und Thomas Rahe; translated from Hungarian by Detlef Müller, [Germany] :[s.n.], 2000. (בגרמנית)